Ikke kun kolde kontanter var udbyttet for aalborggensisk tyv.

Om det er de stigende priser, der efterlod en utilfreds (og langhåret) kunde uden andre muligheder, vides ikke. Men måske der er en nyklippet tyv på spil i Aalborg-bydelen Vejgård. I hvert fald blev en frisørsalon på Kristinevej i Vejgård mandag udsat for tyveri. Det fremgår af politiets døgnrapport. Her skriver Nordjyllands Politi, at de mandag morgen modtag anmeldelsen om indbruddet i salonen. Hvad der mødte dem, var en knust rude, som tyven var brudt ind igennem. Herefter havde tyven gennemrodet hele salonen og var af samme vej listet ud med både byttepenge, men nok så spøjst også både hårklipper og "diverse sakse", skriver politiet. Det tømte kasseapperat var efterladt på gulvet, hvor det flød sammen med glasskårene fra ruden over hele salonens gulv. Vanen tro kan du fortælle politiet, hvis du har 'sakset' noget brugbar information på telefon 1-1-4.